
REPUBLIKA HRVATSKA
KARLOVAČKA ŽUPANIJA 
GRAD DUGA RESA 
GRADSKO VIJEĆE
[bookmark: _Hlk206054821]KLASA: 024-04/26-01-02
URBROJ: 2133-3-01-01-01-26-
Duga Resa, 29.06.2026. godine


Z A P I S N I K
[bookmark: _Hlk165618557]11. sjednice Gradskog vijeća Grada Duge Rese,
održane u Demokratskom rasadniku Pučkog otvorenog učilišta Grada Duge Rese 
dana 29. lipnja 2026. g. s početkom u 09,00 sati 


	Sjednicom Gradskog vijeća predsjeda predsjednica Višnja Mihalić-Mikuljan koja je otvorila sjednicu i dala riječ zapisničaru da  izvrši prozivku prisutnih vijećnika Gradskog vijeća. Prozivkom je utvrđeno da su nazočni članovi Gradskog vijeća: Miroslav Furdek,  Karmen Banjavčić, Mijo Ivanić, Gordana Pahanić, Jasmin Sarvan, Ivan Petrunić, Dražen Palajsa, Višnja Mihalić-Mikuljan, Marko Brodarić, Mladen Palajsa, Zdravko Movre i Dražen Benković. Izočni su Lana Legek, Josip Vlašić i Mateja Špehar Mihalić.

Predsjednica Gradskog vijeća konstatirala je da je sjednici nazočna potrebna većina za pravovaljan rad sjednice.
Osim vijećnika Gradskog vijeća sjednici su nazočni:
· gradonačelnik Tomislav Boljar,
· zamjenica gradonačelnika Katarina Srakočić, 
· pročelnica Upravnog odjela za proračun i financije, javne prihode, nabavu i gradsku riznicu, Silvija Mužek 
· pročelnica Stručne službe za opće i pravne poslove, imovinu i društveno-kulturne djelatnosti Martina Fudurić,
· službenica ovlaštena za privremeno obavljanje poslova pročelnice Upravnog odjela za komunalni sustav, prostorno uređenje i graditeljstvo, gospodarstvo, razvoj i EU fondove Marija Kovačević Ivanić

	Za zapisničara je nazočna Kristina Livojević. 

Sa sjednice postoji tonski zapis.

Predsjednica na početku sjednice pojašnjava da aktualnog sata neće biti zbog velikih vrućina te daje prijedlog dnevnog reda bez aktualnog sata na glasovanje i prihvaćen je jednoglasno s  12 glasova ZA te glasi
D n e v n i   r e d

1. Verifikacija zapisnika 9. sjednice Gradskog vijeća,
2. Godišnji izvještaj o izvršenju proračuna Grada Duge Rese za 2025, donošenje,
3. Odluka o raspodjeli financijskog rezultata Grada Duge Rese za 2025., donošenje,
4. Zaključak o prihvaćanju Izvješća o izvršenju programa građenja objekata i uređaja
komunalne infrastrukture u 2025., donošenje,
5. Zaključak o prihvaćanju Izvješća o izvršenju programa održavanja komunalne  infrastrukture u Gradu Dugoj Resi za 2025., donošenje,
6. Zaključak o prihvaćanju Izvješća gradonačelnika o izvršenju Programa utroška sredstava šumskog doprinosa na području Grada Duge Rese u 2025. godini, donošenje,
7. Prve izmjene i dopune Proračuna Grada Duge Rese za 2026. godinu, donošenje,
8. Prve izmjene i dopune programa građenja komunalne infrastrukture u 2026., donošenje,
9. Prve izmjene programa održavanja komunalne infrastrukture u gradu dugoj resi za
2026., donošenje,
10. I. izmjene Programa javnih potreba u kulturi Grada Duge Rese za 2026., donošenje,
11. I. izmjene Programa javnih potreba u sportu Grada Duge Rese za 2026., donošenje,
12. I. izmjene Programa javnih potreba u predškolskom odgoju i obrazovanju za Grad Dugu Resu u 2026., donošenje,
13. Odluka o izdavanju financijskog jamstva za djelatnost zbrinjavanja otpada postupkom odlaganja korisniku Centar za gospodarenje otpadom KODOS d.o.o., donošenje,
14. Odluka o kapitalnoj pomoći za financiranje radova na izgradnji priključnog voda u naselju Pećurkovo brdo tvrtki Vodovod i kanalizacija d.o.o., donošenje,
15. Odluka o kapitalnoj pomoći za financiranje radova na rekonstrukciji vodooprskrbnog cjevovoda u Frankopanskoj ulici tvrtki Vodovod i kanalizacija d.o.o., donošenje,
16. Odluka o davanju prethodne suglasnosti na Statut Centra za pružanje usluga u zajednici – Centra za starije osobe Duga Resa, donošenje,
17. Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Duge Rese za 2025. godinu,
donošenje,
18. Provedbeni plan unapređenja zaštite od požara za područje Grada Duge Rese za 2026.,donošenje,
19. Izvješće o rezultatima provedenih izbora za članove Vijeća mjesnih odbora na području Grada Duge Rese, donošenje.


1./ Verifikacija zapisnika 9. sjednice Gradskog vijeća,  

Predsjednica Gradskog vijeća otvorila je raspravu o zapisniku sa sjednice kojem je ona predlagatelj. Dostavljen je u radnim materijalima uz poziv za sjednicu.
Vijećnici se nisu javili za raspravu. Predsjednica Vijeća dala je prijedlog zaključka na glasovanje. Prihvaćen je jednoglasno s 12 glasova ZA. 
	Gradsko vijeće verificiralo je zapisnik 9. sjednice Gradskog vijeća u dostavljenom tekstu. 


2./ Godišnji izvještaj o izvršenju proračuna Grada Duge Rese za 2025, donošenje,

[bookmark: _Hlk165619187][bookmark: _Hlk119505615]Prijedlog Godišnjeg izvještaja dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da izvještaj sadrži opći i posebni dio, obrazloženje općeg i posebnog dijela te posebne izvještaje. Grad Duga Resa je krajem 2024. godine donio proračun za 2025. godinu, a proračun je tijekom 2025. godine imao dvije izmjene te je na kraju godine gradonačelnik donio Odluku o preraspodjeli sredstava proračuna za 2025. godinu. Što se tiče izvršenja proračuna, ako se napravi usporedba 2025. i 2024. godine, vidi se da su ukupni i prihodi i rashodi u 2025. veći nego 2024.godine.  Ukupni prihodi iznose 10,7 miliona eura, dok u 2024.g. su iznosili 10 miliona eura. Efekt rasta ukupnih prihoda je u prihodima poslovanja, prvenstveno prihodima od poreza. Što se tiče ukupnih rashoda oni su realizirani na 13,2 miliona, skoro duplo naspram 2024. godine kada su iznosili 6,9 miliona eura. Tu je efekt rasta i na rashodima poslovanja i na rashodima za nabavu nefinancijske imovine. Konkretno kod rashoda poslovanja bila su puno veća izdavanja za plaće, a bilo je i dodatnih zapošljavanja te u naknadama koje su se davale. Kod rashoda za nabavu nefinancijske imovine gdje se radi o 5,4 miliona eura naspram prethodne godine gdje je bilo 1,3 miliona eura, tu se radi o realizaciji projekta za izgradnju Doma za starije. Kod primitaka od financijske imovine zaduživanja u 2025. godini nije bilo kao ni u 2024. godini. U 2025. godini je bio plan od 600.000,00 €, ali on nije realiziran. Gradsko vijeće je dalo suglasnost Gradu za dugoročno zaduženje za 2 kredita i to za Dom za starije i za energetsku obnovu i oni će biti realizirani u ovoj godini. Za Dom za starije je potpisan ugovor za povlačenje 3.000.000,00 €, a za energetsku obnovu se čeka da HABOR pošalje kredit. Što se tiče izdataka za financijsku imovinu, izdaci su jednaki i u 2025. i 2024. godini i odnose se na plaćanje kredita vezano za javnu rasvjetu i taj kredit se vraća u 2032. godini. Što se tiče rezultata Grad Duga Resa je na kraju 2024. godine imao preko 4 miliona eura. Kroz 2025. godinu radila se korekcija rezultata i jedan dio iznosa od 1,8 mil. koji je bio prikazan kao prihod, prikazan je u 2025. godini kao obveza za predujam koji će se kroz 2026. godinu priznati kao prihod. Sam izvještaj izvršenja, konsolidirani rezultat na kraju je 59.383,12 €. U ovom izvještaju podaci su i za Grad Dugu Resu i za proračunske korisnike u sklopu Grada. 

Predsjednica Vijeća poziva predsjednicu Odbora za proračun i financije Gordanu Pahanić da iznese zaključak Odbora koja ističe kako je Odbor utvrdio prijedlog Godišnjeg izvještaja o izvršenju proračuna Grada Duge Rese za 2025. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Godišnjeg izvještaja na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Godišnji izvještaj o izvršenju proračuna Grada Duge Rese za 2025., u predloženom tekstu.

3./ Odluka o raspodjeli financijskog rezultata Grada Duge Rese za 2025., donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da se radi o raspodjeli rezultata koji je iznosio preko 59.000,00 €, no u 2026. godini je napravljena određena korekcija rezultata koja sada iznosi 50.346,03 €. Sastoji se od viška prihoda poslovanja od 2 miliona, manjka prihoda od nefinancijske imovine 1,8 i manjka prihoda od financijske imovine. Ovi manjkovi se osim ovih kategorija sastoje i od izvora. Konkretno sa općim prihodima će se pokriti djelomičan manjak prihoda od nefinancijske imovine te manjak prihoda od financijske imovine, a ostatak općih prihoda je stavljen da se koristi kao višak u proračunu za 2026. godinu. Što se tiče ostatka manjka prihoda od nefinancijske imovine, on će biti pokriven s ovim predujmom prikazanim kao obveza za predujam, a koji ove godine treba biti priznat kao prihod. Ovi viškovi i manjkovi će se uvrstiti u prvim izmjenama i dopunama proračuna. 

Predsjednica Vijeća poziva predsjednicu Odbora za proračun i financije Gordanu Pahanić da iznese zaključak Odbora koja ističe kako je Odbor utvrdio prijedlog Odluke o raspodjeli financijskog rezultata Grada Duge Rese za 2025. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Odluke na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Odluku o raspodjeli financijskog rezultata Grada Duge Rese za 2025., u predloženom tekstu.

4./ Zaključak o prihvaćanju Izvješća o izvršenju Programa građenja objekata i uređaja
komunalne infrastrukture u 2025., donošenje,

Prijedlog Zaključka dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je službenica ovlaštena za privremeno obavljanje poslova pročelnika Marija Kovačević Ivanić koja na početku svim čestita Dan grada te navodi da je Program za 2025. godinu realiziran prema utvrđenom planu. U prošloj godini je završeno uređenje Parka dr. Franje Tuđmana za što je izdvojeno najviše sredstava. Započeta je izgradnja nogostupa u Frankopanskoj ulici, također je napravljeno idejno rješenje za most Park dr. Franje Tuđmana – Inzl, za Vodeni grad su napravljene početne studije te je napravljeno idejno rješenje za Vidikovac. Nastavljena su ulaganja u dječja igrališta i urbani mobilijar dok nije bilo realizacije što se sredstava tiče za izgradnju potpornog zida i postavu ograde na groblju Sv. Petar. Tu je izrealizirana nabava i sredstva nisu utrošena zbog toga što je nabava bila provedena na kraju godine. Ukupni Program je realiziran u iznosu od 542.119,47 € u odnosu na planiranih 791.413,00 €. 

Predsjednica Vijeća poziva predsjednika Odbora za komunalno gospodarstvo, prostorno uređenje i zaštitu okoliša Jasmina Sarvana da iznese zaključak Odbora koji ističe kako je Odbor utvrdio prijedlog Zaključka o prihvaćanju Izvješća o izvršenju programa građenja objekata i uređaja komunalne infrastrukture u 2025. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Zaključak o prihvaćanju Izvješća o izvršenju programa građenja objekata i uređaja komunalne infrastrukture u 2025., u predloženom tekstu.



5./ Zaključak o prihvaćanju Izvješća o izvršenju programa održavanja komunalne  infrastrukture u Gradu Dugoj Resi za 2025., donošenje,

Prijedlog Zaključka dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je službenica ovlaštena za privremeno obavljanje poslova pročelnika Marija Kovačević Ivanić koja navodi da je Program realiziran prema utvrđenom planu iz izvora Komunalne naknade i pomoći općih prihoda i primitaka te viškova iz prethodne godine. Kao i do sada Programom je financirana odvodnja atmosferskih voda, održavanje čistoća javnih površina, održavanje javnih površina i higijeničarska služba, održavanje groblja, održavanje nerazvrstanih cesta i održavanje javne rasvjete. Program je bio planiran u iznosu od 1.798.654,00 €, a realiziran je u iznosu od 1.683.795,66 €.

Predsjednica Vijeća poziva predsjednika Odbora za komunalno gospodarstvo, prostorno uređenje i zaštitu okoliša Jasmina Sarvana da iznese zaključak Odbora koji ističe kako je Odbor utvrdio prijedlog Zaključka o prihvaćanju Izvješća o izvršenju programa održavanja komunalne infrastrukture u Gradu Dugoj Resi za 2025. te isto upućuje Gradskom vijeću na raspravu i donošenje.


Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Zaključak o prihvaćanju Izvješća o izvršenju programa održavanja komunalne infrastrukture u 2025., u predloženom tekstu.


6./ Zaključak o prihvaćanju Izvješća gradonačelnika o izvršenju Programa utroška sredstava šumskog doprinosa na području Grada Duge Rese u 2025. godini, donošenje,

Prijedlog Zaključka dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je službenica ovlaštena za privremeno obavljanje poslova pročelnika Marija Kovačević Ivanić koja navodi da je iz izvješća vidljivo da je ostvaren prihod od šumskog doprinosa u prošloj godini od 187,94€ iako je bilo planirano 100,00 €.

Predsjednica Vijeća poziva predsjednika Odbora za poljoprivredu i šumarstvo Miju Ivanića da iznese zaključak Odbora koji ističe kako je Odbor utvrdio prijedlog Zaključka o prihvaćanju Izvješća gradonačelnika o izvršenju Programa utroška sredstava šumskog doprinosa na području Grada Duge Rese u 2025. godini te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 11 glasova ZA i glasi
Gradsko vijeće donijelo je Zaključak o prihvaćanju Izvješća gradonačelnika o izvršenju Programa utroška sredstava šumskog doprinosa na području Grada Duge Rese u 2025. godini, u predloženom tekstu. 


[bookmark: _Hlk206054981][bookmark: _Hlk219189244]7./ Prve izmjene i dopune Proračuna Grada Duge Rese za 2026. godinu, donošenje,

Prijedlog izmjena i dopuna Proračuna dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da nakon usvojenog proračuna koji iznosi 25,8 miliona eura,  s ovim izmjenama i dopunama proračun će iznositi 27,3 miliona eura. Prvenstveno je porast na prihodima poslovanja 1.852.000,00 € unutar kojih se nalazi baš taj izvor Pomoći vezano za priznavanje obveze za predujam kao prihod, a tiče se za projekt vezano za Dom za starije i dodatno vezano za projekt Pučko i projekt adaptacije Vrtića Kasar. Što se tiče prihoda od prodaje nefinancijske imovine sukladno dosadašnjoj realizaciji umanjuje se za 81.000,00 €. Kod rashoda poslovanja smanjuje se za 328.000,00 € i tu se radi o smanjenju plaća i materijalnih rashoda prvenstveno na novoosnovanom korisniku Centru za pružanje usluga u zajednici koji u ovoj godini neće raditi sa punim kapacitetom nego se pred kraj godine predviđa zapošljavanje ravnatelja ustanove. Što se tiče rashoda za nabavu nefinancijske imovine povećanje je od 492.652,09 € i tu je usko vezano sa rashodovne strane u smislu  Doma za starije i kino dvorane Pučkog otvorenog učilišta. Što se tiče primitaka, bilo je predviđeno preko 4 miliona zaduženja, no u ovoj godini će se realizirati samo ova dva kredita za koje su dobivene suglasnosti, a predviđeni novi krediti za Pučko i DKC neće biti realizirani ove godine. Izdaci za financijsku imovinu umanjuju se za 100.000,00 € jer se predviđalo u prošloj godini da će u ovoj godini krenuti povrat za ova dva kredita. Obzirom da će se tek u ovoj godini zadužiti, povrat tih kredita će biti u idućim godinama. Također ove izmjene i dopune uvrštavaju rezultat od 50.000,00 € koji je obrazlagan u jednoj od prethodnih točaka. 

Predsjednica Vijeća poziva predsjednicu Odbora za proračun i financije Gordanu Pahanić da iznese zaključak Odbora koja ističe kako je Odbor utvrdio prijedlog Prvih izmjena i dopuna Proračuna Grada Duge Rese za 2026. godinu te isto upućuje Gradskom vijeću na raspravu i donošenje.
Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Prve izmjene i dopune Proračuna Grada Duge Rese za 2026. godinu, u predloženom tekstu. 


8./ Prve izmjene i dopune programa građenja komunalne infrastrukture u 2026., donošenje,

Prijedlog prvih izmjena i dopuna programa dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je službenica ovlaštena za privremeno obavljanje poslova pročelnika Marija Kovačević Ivanić koja navodi da su izmjene utemeljene na prvim izmjenama i dopunama Proračuna Grada Duge Rese za 2026.g. Unutar ovog Programa predlaže se izmjena u odnosu na dostavljeni tekst obzirom da je u čl. 3. i 4. predloženih izmjena i dopuna bio sadržan kao novi program Obnova igrališta Trg kralja Tomislava koji je ujedno sadržan i unutar javnih potreba u sportu pa kako ne bi došlo do duplanja programa i duplanja sredstava pojasniti će izmjene i na koji način će se sredstva komunalne naknade planirati za taj program unutar ovog programa. U članku 1. ukupni iznos ovog Programa iznosi 684.422,05 € umjesto 867.941,55 €, iznos općih prihoda i primitaka na 556.149,00 € umjesto 574.503,00 € te se brišu riječi „-komunalna naknada u iznosu od 91.759,00 €“ i „- pomoći u iznosu od 73.406,50 €“. Kako bi imali pokriveno korištenje sredstava komunalne naknade za koje je u čl. 91. Zakona o komunalnom gospodarstvu definirano da se odlukom predstavničkog tijela sredstva komunalne naknade mogu koristiti i za sportske objekte javne namjene ukoliko su osigurana sva sredstva za održavanje komunalne infrastrukture, članak 5. u dostavljenom materijalu se mijenja i sada glasi: Dodaje se novi članak 6. i glasi: „Sukladno čl. 91. Zakona o komunalnom gospodarstvu sredstva od prihoda komunalne naknade u iznosu od 91.759,00 € koristit će se za projekt „Obnove igrališta Trg kralja Tomislava“ čija provedba je u nadležnosti Stručne službe za opće i pravne poslove, imovinu i društveno-kulturne djelatnosti i provodi se u okviru Programa javnih potreba u sportu. Dosadašnji članci 6 do 9 postaju članci 7 do 10.“ Od ostalih izmjena bitno je spomenuti da su osigurana dodatna sredstva za izvođenje radova na nogostupu Stara sela u iznosu od 133.000,00 € iz općih prihoda i primitaka. Što se tiče ostalih stavaka, obzirom da su ostvarene uštede tipa u javnoj nabavi umanjuju se sredstva na razvoj biciklističke infrastrukture za 5.000,00 €, na Vodenom gradu i Vidikovcu su ostvarene uštede pa se tu umanjuju sredstva i preraspodjeljuju u iznosu od 37.161,00 € te se izgradnja potpornog zida i postava ograde u Sv. Petru umanjuje za 7.400,00 €. Ostatak članaka ostaje nepromijenjen. 

Predsjednica Vijeća poziva predsjednika Odbora za komunalno gospodarstvo, prostorno uređenje i zaštitu okoliša Jasmina Sarvana da iznese zaključak Odbora koji ističe kako je Odbor utvrdio prijedlog Prve izmjene i dopune programa građenja komunalne infrastrukture u 2026. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog izmjena i dopuna programa na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Prve izmjene i dopune programa građenja komunalne infrastrukture u 2026., u predloženom tekstu.




9./ Prve izmjene programa održavanja komunalne infrastrukture u gradu Dugoj Resi za
2026., donošenje,

Prijedlog prvih izmjena i dopuna programa dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je službenica ovlaštena za privremeno obavljanje poslova pročelnika Marija Kovačević Ivanić koja navodi da se iznos ukupnog programa povećava za 18.200,00 € pa on sad iznosi 1.649.600,14 € . Najznačajnija promjena je na održavanju nerazvrstanih cesta gdje su planirana sredstva za postavljanje uspornika na Staroj cesti za što je dobivena suglasnost MUP-a. Također se povećava održavanje čistoće javnih površina i to za iznos od 1.350,00 € zbog povećanih potreba zimske službe te se povećava održavanje javnih površina i higijeničarske službe za 5.000,00 € zbog povećanih potreba na potrošnju struje i vode na javnim površinama. 

Predsjednica Vijeća poziva predsjednika Odbora za komunalno gospodarstvo, prostorno uređenje i zaštitu okoliša Jasmina Sarvana da iznese zaključak Odbora koji ističe kako je Odbor utvrdio prijedlog Prve izmjene programa održavanja komunalne infrastrukture u gradu Dugoj Resi za 2026. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Prve izmjene programa održavanja komunalne infrastrukture u gradu Dugoj Resi za 2026., u predloženom tekstu.



10./ I. izmjene Programa javnih potreba u kulturi Grada Duge Rese za 2026., donošenje,

Prijedlog I. izmjena programa dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Martina Fudurić koja na početku svim čestita Dan grada i imendan svima kojima slave te navodi da su prve izmjene i dopune proračuna uvjetovale izmjene Programa javnih potreba u kulturi pa se u okviru Programa za cjelokupan rad Gradske knjižnice i čitaonice sredstva sa planiranih 162.500,00 € smanjuju na 160.445,38 €. U okviru redovne djelatnosti Gradske knjižnice i čitaonice sredstva se povećavaju za 945,38 €, a razlog je uvrštavanje viška iz prethodne godine koji će se koristiti za financiranje redovne djelatnosti Knjižnice. Sredstva planirana za Programe Gradske knjižnice i čitaonice u iznosu od 5.000,00 € smanjuju se na 3.000,00 €  jer nisu ostvarena planirana sredstva iz županijskog proračuna u iznosu od 2.000,00 € za program „Knjigom kroz život“. Sredstva planirana za program Opremanje Gradske knjižnice i čitaonice u iznosu od 22.500,00 € smanjuju se na 21.500,00 € zbog manje ostvarenih sredstava pomoći iz državnog proračuna.
Što se tiče djelatnosti Pučkog otvorenog učilišta ukupno planirana sredstva se povećavaju za nešto manje od 26.000,00 eura u okviru projekta rekonstrukcije i uređenja polivalentne kino dvorane. Sredstva se povećavaju  za 37.432,54 €, odnosno ukupno iznose 1.334.109,54 €, koliko iznosi vrijednost projekta zajedno s troškovima usluge stručnog nadzora nad radovima. Navedeno povećanje odnosi se na troškove usluge nadzora koji nisu bili planirani. Što se tiče ovog projekta dolazi do promjene u strukturi financiranja odnosno u izvorima financiranja. Naime,  Pučko otvoreno učilište je prijavilo ovaj projekt na javni poziv Ministarstva kulture i medija. Planirana su sredstva pomoći iz državnog proračuna u iznosu od 906.677,00 €, no ostvarena su u iznosu od 300.000,00 €. Cjelokupnu razliku od ostvarenih sredstava iz državnog proračuna do pune vrijednosti projekta u cijelosti će namiriti Grad Duga Resa iz općih prihoda i primitaka. Za ovaj projekt planirano je i kreditno zaduženje u iznosu od 390.000,00 €, no od toga se odustaje zato što su se oslobodila sredstva po projektu Adaptacije i opremanja dječjeg vrtića Kasar zgrada A. S obzirom na to da će se tijekom većeg dijela druge polovice godine izvoditi radovi na rekonstrukciji i opremanju dvorane, prostor neće biti dostupan za redovno provođenje programa Pučkog otvorenog učilišta Duga Resa odnosno kino programa, koncerata, obrazovnih programa, tečajeva i drugih kulturnih i obrazovnih aktivnosti pa se sredstva po ovim programima smanjuju razmjerno očekivanom opsegu aktivnosti do kraja godine. 
Na poziciji Prostora za mlade sredstva se povećavaju za 150,00 € iz razloga što je povećana visina zakupnine za ovaj prostor. Također se dodaju sredstva na poziciji EU projekata i dr. programa za 1.547,30 € koliko ukupno iznose preostala sredstva pomoći po projektu Erasmus+ projekt „Art for Heart`s Sake“ koji Pučko provodi u suradnji s OŠ „Vladimir Nazor“ Duga Resa.

Predsjednica Vijeća poziva predsjednika Odbora za odgoj i osnovno obrazovanje, kulturu, tjelesnu kulturu i sport Dražena Palajsu da iznese zaključak Odbora koji ističe kako je Odbor utvrdio prijedlog I. izmjene Programa javnih potreba u kulturi Grada Duge Rese za 2026. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog izmjena Programa na glasovanje. Isti je prihvaćen jednoglasno s 12 glasova ZA i glasi 
Gradsko vijeće donijelo je I. izmjene Programa javnih potreba u kulturi Grada Duge Rese za 2026., u predloženom tekstu.


11./ I. izmjene Programa javnih potreba u sportu Grada Duge Rese za 2026., donošenje,

Prijedlog I. izmjena programa dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Martina Fudurić koja navodi da je u okviru Programa došlo do prenamjene sredstava u iznosu od 15.000,00 € s pozicije „Programi HOO i drugi programi u sportu“ na poziciju „Sufinanciranje liječničkih pregleda sportaša“ na kojoj poziciji sredstva nakon ovih izmjena iznose 23.000,00 €. Razlog prenamjene je što Športska zajednica tijekom godine neće provoditi programe HOO, a sredstva su prijeko potrebna na poziciji sufinanciranja liječničkih pregleda za sportaše obzirom da je na snagu stupio novi Pravilnik o zdravstvenim pregledima sportaša koji propisuje puno opsežnije preglede odnosno puno veći broj dijagnostičkih postupaka i pregleda što u konačnici dovodi i do znatno većih cijena samih pregleda. Također je svima poznato da je prijavljen projekt „Obnova igrališta na Trgu kralja Tomislava“, ukupne vrijednosti 183.519,50 €. Navedeni iznos planiran je temeljem mogućnosti ostvarivanja bespovratnog sufinanciranja do 50% ukupne vrijednosti projekta, s obzirom na to da se Grad Duga Resa prema indeksu razvijenosti nalazi u VII. skupini. U ožujku su dobiveni rezultati projekta i ostvarena su bespovratna sredstva u iznosu od 73.406,50 €, što je za 18.352,50 € manje od prvotno planiranog iznosa pa će cijelu razliku do pune vrijednosti projekta namiriti Grad Duga Resa iz svojih sredstava kako bi se projekt realizirao u punom opsegu. 

Predsjednica Vijeća poziva predsjednika Odbora za odgoj i osnovno obrazovanje, kulturu, tjelesnu kulturu i sport Dražena Palajsu da iznese zaključak Odbora koji ističe kako je Odbor utvrdio prijedlog I. izmjene Programa javnih potreba u sportu Grada Duge Rese za 2026. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog izmjena Programa na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je I. izmjene Programa javnih potreba u sportu Grada Duge Rese za 2026., u predloženom tekstu.



12./ I. izmjene Programa javnih potreba u predškolskom odgoju i obrazovanju za Grad Dugu Resu u 2026., donošenje,

Prijedlog I. izmjena programa dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Martina Fudurić koja navodi da se u okviru Programa na poziciji Vrtić i jaslice povećavaju sredstva za nešto manje od 30.000,00 €, a razlog povećanja je što se očekuju veći prihodi od općina   Netretić i Generalski Stol. Također unutar ove pozicije došlo je do preraspodjele između proračunskih konta, a sve kako bi se sredstva mogla utrošiti za stvarne potrebe ustanove. Također na poziciji Opremanja dječjeg vrtića i jaslica povećavaju se sredstva za 15.000,00 € te ukupno iznose 35.000,00 €. Namijenjena su za uređenje vešeraja u područnom objektu Novigrad na Dobri, odnosno za kupnju profesionalne perilice i sušilice rublja. Sredstva na poziciji „Obilježavanje 100 godina vrtića“ umanjuju se za 3.000,00 eura te nakon izmjena iznose ukupno 7.000,00 eura. Svečano obilježavanje ove značajne obljetnice provedeno je tijekom mjeseca svibnja i lipnja, za što su utrošena sredstva u iznosu od približno 7.000,00 eura i s ove pozicije neće biti daljnjih troškova. Što se tiče projekta Adaptacije i opremanja Dječjeg vrtića Kasar – zgrada A povećavaju se sredstva s planiranih 1.153.806,00 € na 1.440.000,00 €. Naime, u okviru Programa Konkurentnost i kohezija 2021. – 2027., otvoren je javni poziv za zgrade javnog sektora oštećenih u potresu. Taj program se sufinancira iz Europskog fonda da regionalni razvoj. Zgrade javnog sektora su sve zgrade u kojima se na najmanje 80 % ukupne korisne površine obavlja društvena djelatnost. Obzirom da je prilikom izrade projektne dokumentacije za ovaj projekt utvrđeno da statika područnog objekta Kasar – zgrada A ne zadovoljava u potpunosti važeće tehničke zahtjeve, Grad Duga Resa po ovom projektu prihvatljiv je prijavitelj. U okviru ovog projekta, obzirom na navedeno, mijenjaju se izvori financiranja pa se tako planira iz sredstava Europskih fondova osigurati sredstva u iznosu od 1.130.000,00 €, 300.000,00 € iz županijskog proračuna koja sredstva ostaju nepromijenjena u odnosu na plan te 10.000,00 € iz sredstava Grada. Ovaj projekt u prvotnom planu najvećim dijelom je bio planiran iz općih prihoda i primitaka Grada. 
Predsjednica Vijeća poziva predsjednika Odbora za odgoj i osnovno obrazovanje, kulturu, tjelesnu kulturu i sport Dražena Palajsu da iznese zaključak Odbora koji ističe kako je Odbor utvrdio prijedlog I. izmjene Programa javnih potreba u sportu Grada Duge Rese za 2026. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog izmjena Programa na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je I. izmjene Programa javnih potreba u predškolskom odgoju za Grad Dugu Resu u 2026., u predloženom tekstu.

13./ Odluka o izdavanju financijskog jamstva za djelatnost zbrinjavanja otpada postupkom odlaganja korisniku Centar za gospodarenje otpadom KODOS d.o.o., donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da trgovačko društvo KODOS koje upravlja Centrom za gospodarenje otpadom Babina Gora da bi dobio dozvolu za gospodarenje otpadom sukladno Zakonu o gospodarenju otpadom mora imati financijsko jamstvo. Osim određenih uvjeta kao što je područje, oprema, mora dobiti financijsko jamstvo koje može dobiti od osiguravajućih društava ili od kreditnih institucija. Konkretno ovo financijsko jamstvo daju jedinice lokalne i područne (regionalne) samouprave. Grad je u suvlasništvu KODOSA sa 5,01% i iznos koji se daje kao financijsko jamstvo je 102.940,47 €. Bitno je naglasiti da ovo financijsko jamstvo koje daje Grad ne ulazi u stopu zaduženosti Grada Duge Rese. Vezano za Odluku koja je dana kao prijedlog moli da se u čl. 2. izbriše dio „zajedno sa ostalim članovima Centra za gospodarenje otpadom KODOS d.o.o.“ odnosno čl. 2. bi trebao glasiti „Ovom Odlukom Grad Duga Resa preuzima obvezu osiguranja financiranja zatvaranja odlagališta otpada u sklopu Centra za gospodarenje otpadom  Babina gora, održavanja i nadzora tog odlagališta otpada nakon zatvaranja za period od najmanje 30 godina nakon zatvaranja“ i ostatak koji je nakon toga naveden. 
Predsjednica Vijeća poziva predsjednicu Odbora za proračun i financije Gordanu Pahanić da iznese zaključak Odbora koja ističe kako je Odbor utvrdio prijedlog Odluke o izdavanju financijskog jamstva za djelatnost zbrinjavanja otpada postupkom odlaganja korisniku Centar za gospodarenje otpadom KODOS d.o.o. te isto upućuje Gradskom vijeću na raspravu i donošenje.

Nije bilo zainteresiranih za raspravu te predsjednica Vijeća istu zatvara i daje prijedlog Zaključka na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Odluku o izdavanju financijskog jamstva za djelatnost zbrinjavanja otpada postupkom odlaganja korisniku Centar za gospodarenje otpadom KODOS d.o.o., u predloženom tekstu. 


14./ Odluka o kapitalnoj pomoći za financiranje radova na izgradnji priključnog voda u naselju Pećurkovo brdo tvrtki Vodovod i kanalizacija d.o.o., donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da ovom Odlukom se daje kapitalna pomoć u iznosu 60.662,92 €. Grad Duga Resa ima potpisan ugovor sa trgovačkim društvom ViK za ovaj priključak i također sredstva su osigurana i u proračunu. 

Nije bilo zainteresiranih za raspravu te predsjednica Vijeća istu zatvara i daje prijedlog Odluke na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Odluku o kapitalnoj pomoći za financiranje radova na izgradnji priključnog voda u naselju Pećurkovo brdo tvrtki Vodovod i kanalizacija d.o.o., u predloženom tekstu. 

15./ Odluka o kapitalnoj pomoći za financiranje radova na rekonstrukciji vodooprskrbnog cjevovoda u Frankopanskoj ulici tvrtki Vodovod i kanalizacija d.o.o., donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Silvija Mužek koja navodi da vezano na ovu Odluku Grad Duga Resa također ima potpisan ugovor sa tvrtkom Vodovod i kanalizacija. Sredstva su također osigurana u proračunu pod kapitalnim projektom Sanacija gubitka vode Duga Resa i okolne općine. Iznos koji se ovdje daje kao kapitalna pomoć i predlaže da se usvoji je 56.832,97 €.

Nije bilo zainteresiranih za raspravu te predsjednica Vijeća istu zatvara i daje prijedlog Odluke na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Odluku o kapitalnoj pomoći za financiranje radova na izgradnji priključnog voda u naselju Pećurkovo brdo tvrtki Vodovod i kanalizacija d.o.o., u predloženom tekstu. 

16./ Odluka o davanju prethodne suglasnosti na Statut Centra za pružanje usluga u zajednici – Centra za starije osobe Duga Resa, donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je pročelnica Martina Fudurić koja navodi da je Statut Centra za pružanje usluga u zajednici odnosno Centra za starije osobe Duga Resa temeljeni opći akt ove ustanove kojim se pravno uređuje čitavo ustrojstvo i organizacija rada Centra.  Sukladno čl. 54. stavku 1. Zakona o ustanovama, čl. 211. st. 2. Zakona o socijalnoj skrbi i Odluci o osnivanju Centra za pružanje usluga u zajednici propisano je da Statut donosi Upravno vijeće Centra uz prethodnu suglasnost osnivača. Upravno vijeće Centra na svojoj prvoj sjednici održanoj 11. lipnja utvrdilo je prijedlog Statuta Centra za pružanje usluga u zajednici koji je u cijelosti usklađen sa Zakonom o socijalnoj skrbi i Zakonom o ustanovama kao dva temeljna zakona koja uređuju  djelatnost i poslovanje u ovakvim ustanovama. Donošenje Statuta nužan je korak za početak rada Centra kao i za stvaranje uvjeta za obavljanje djelatnosti pa se predlaže vijeću usvajanje Odluke u predloženom tekstu kako bi potom upravno vijeće donijelo Statut i dostavilo ga nadležnom Ministarstvu na ocjenu zakonitosti. 

Nije bilo zainteresiranih za raspravu te predsjednica Vijeća istu zatvara i daje prijedlog Odluke na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Odluku o davanju prethodne suglasnosti na Statut Centra za pružanje usluga u zajednici – Centra za starije osobe Duga Resa, u predloženom tekstu.


Predsjednica Gradskog vijeća predlaže da se izlaganje točaka 17. i 18. objedine, a glasovati će se za svaku točku pojedinačno. 

17./ Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Duge Rese za 2025. godinu, donošenje,

18./ Provedbeni plan unapređenja zaštite od požara za područje Grada Duge Rese za 2026.,donošenje,

Prijedlog Odluke dostavljen je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj za predlagatelja je zapovjednik Vatrogasne zajednice Grada Duge Rese Boris Škrtić koji navodi da su u protekloj godini imali 212.000,00 € prihoda. Od toga je na proračunu Vatrogasne zajednice bilo izdvojeno 198.000,00 € za redovnu djelatnost i kapitalna ulaganja. Svi su upoznati da je uloženo u nova vozila, a dalje se opremaju sukladno mogućnostima. U izvješću je navedeno što je sve još potrebno, a to su prije svega isušivači, što se pokazalo nakon većih kiša. Krajem godine ili početkom iduće nabavit će još jedno vozilo koje će biti financirano od strane Hrvatske vatrogasne zajednice. 
Nije bilo zainteresiranih za raspravu te predsjednica Vijeća istu zatvara i daje prijedlog Izvješća o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Duge Rese za 2025. godinu na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Duge Rese za 2025. godinu, u predloženom tekstu.

Predsjednica daje prijedlog Provedbenog plana unapređenja zaštite od požara za područje Grada Duge Rese za 2026., na glasovanje. Isti je prihvaćen jednoglasno s 12 glasova ZA i glasi
Gradsko vijeće donijelo je Provedbeni plan unapređenja zaštite od požara za područje Grada Duge Rese za 2026., u predloženom tekstu.



19./ Izvješće o rezultatima provedenih izbora za članove Vijeća mjesnih odbora na području Grada Duge Rese, donošenje.

Izvješće o rezultatima provedenih izbora za članove Vijeća mjesnih odbora na području Grada Duge Rese dostavljeno je vijećnicima u radnim materijalima uz poziv za sjednicu. Predlagatelj je gradonačelnik. Izvjestitelj je pročelnica Martina Fudurić koja navodi da su svi u privitku radnih materijala dobili Izvješće o rezultatima provedenih izbora za članove Vijeća mjesnih odbora za mandatno razdoblje od 2026. do 2030. godine koji su održani 17. svibnja ove godine i to vidu zapisnika o radu Gradskog izbornog povjerenstva. Ukupni troškovi za provođenje izbora iznosili su 14.273,83 €, a odnosili su se na naknade tijelima za provedbu izbora kao i drugim osobama koje su sudjelovale u izbornom procesu, za zakup kuća i poslovnih prostora na kojima su se nalazila izborna mjesta, zakup ekoloških WC-a kao i za drugi materijal koji je bio potreban za provedbu izbora. 

Zainteresiranih za raspravu nije bilo. 

Predsjednica Vijeća navodi da je Gradsko vijeće primilo na znanje Izvješće o rezultatima provedenih izbora za članove Vijeća mjesnih odbora za područje Grada Duge Rese
Gradsko vijeće primilo je na znanje Izvješće o rezultatima provedenih izbora za članove Vijeća mjesnih odbora za područje Grada Duge Rese, u predloženom tekstu.

Gradonačelnik navodi da neće biti planiranog obilaska Doma za starije jer su u tijeku završni radovi, već će nakon sjednice svi zajedno ići na polaganje vijenaca te nakon toga povodom obilježavanja Dana grada na zajednički ručak. 
[bookmark: _Hlk206054672]Predsjednica Vijeća zaključuje 11. sjednicu.
Dovršeno u 09,50 sati.

ZAPISNIČAR 					             PREDSJEDNICA GRADSKOG VIJEĆA
Kristina Livojević			                                Višnja Mihalić-Mikuljan, dr. med.			

